
Segédlet a rendszeres szociális támogatás és kollégiumi felvételi eljárás pályázásához

FIGYELEM!!! Ez a segédlet a HTJSZ. 5/2. számú melléklet az EHJFR-hez, azaz a „Szükséges igazolások listája Rendszeres Szociális Támogatás, Alaptámogatás Pályázathoz” nevű dokumentum kiegészítését szolgálja, önmagában nem elegendő a pályázat kitöltéséhez.

Kedves Hallgatótársaink!
Ebben a dokumentumban találhatjátok a legfontosabb információkat a szociális helyzetetek igazolásával kapcsolatban. Amennyiben kérdésetek merülne fel az igazolásokkal vagy az eljárás bármely pontjával kapcsolatban, forduljatok bizalommal az EHÖK Diákjóléti Bizottság képviselőihez az alábbi elérhetőségeken:
· Gumhert András, EHÖK DJB elnök: gumhert.andras@uni-nke.hu 
· ehok.djb@uni-nke.hu 
· Kerekes Martin, EHÖK DJB alelnök (ÁNTK): kerekes.martin@uni-nke.hu 
· Parraghy Anna Zsófia, EHÖK DJB alelnök (HHK): parraghy.anna.zsofia@uni-nke.hu 
· Stibrik Adél, EHÖK DJB alelnök (RTK): stibrik.adel@uni-nke.hu 
· Orosz Bianka Dorotea, EHÖK DJB alelnök (VTK): orosz.bianka.dorotea@uni-nke.hu 




I. A pályázat pontozása során elbírálandó szociális körülmények igazolása

1. Amennyiben a Pályázó a bejelentett lakcíme szerinti ingatlanban életvitelszerűen együtt lakik oda bejelentett más személyekkel
1.1. Az életvitelszerű együtt lakás igazolása
· Ha a pályázó rendelkezik állandó lakcímmel és bejelentett tartózkodási hellyel is, akkor szükséges egy teljes bizonyító erejű magánokiratban nyilatkozatot tenni arról, hogy melyik lakcímen lakik életvitelszerűen és a többi dokumentumot annak a lakcímnek megfelelően kell benyújtani.
· ELENGEDHETETLEN eleme a pályázatnak a lakcímigazolás, azaz az egy lakcímre bejelentettekről szóló hatósági bizonyítvány, amelyet a Járási Hivatal/Fővárosi Kormányhivatal Kerületi Hivatala állít ki vagy az ezzel megegyező tartalmú jegyzői okirat. A lakcímigazolás 3 hónapnál nem régebbi állapotot kell, hogy igazoljon. A lakcímigazolás hiányában a pályázat nem bírálható el.
· Amennyiben a lakcímigazolás nem tartalmazza a kért személyes adatokat (név és lakcím), csak az ott lakók számát, akkor szükséges a személyazonosságokat más módon igazolni. Ennek két módja van:
· Vagy más benyújtott dokumentumokról kétséget kizáróan kiderül, kik laknak ott (pl: bankszámlakivonat, amelyre más pontoknál szükség lesz)
· Vagy csatolt lakcímkártyáról, amelyen csak a személy neve és lakcíme látható, a többi személyes adat felismerhetetlenné van téve
1.2. A Pályázó bejelentett lakcíme szerinti ingatlanban életvitelszerűen együtt lakó, ott bejelentett személyek jövedelmének igazolása
· Ennél a pontnál a Szükséges igazolások listája kimerítően részletezi, hogy melyik lehetőségnél milyen dokumentumot szükséges csatolni.
· Fontos odafigyelni az alábbiakra:
· A Pályázóval egy háztartásban élő személyek jövedelmi helyzetének megállapítására teljes bizonyító erejű magánokiratba foglalt nyilatkozatok kitöltésére lesz szükség, amelynek a sablonját egy formanyomtatvány formájában megtalálhatjátok
· Amennyiben a felsorolt jövedelemtípusok egyikével sem rendelkezik valaki, azt is szükséges igazolni az alábbi módokon:
· az utolsó három hónapról szóló bankszámlakivonat; 
· ha nem rendelkezik bankszámlával, az erről szóló, teljes bizonyító erejű magánokiratba foglalt nyilatkozat (FNY);
· amennyiben munkanélküli, a munkaügyi hivatal által kiállított egy hónapnál nem régebbi igazolás arról, hogy nem minősül regisztrált munkanélkülinek
· Jövedelem alatt a nettó jövedelem értendő.
· A jövedelemigazolás a pályázat meghirdetésének időpontjától számított megelőző 3 lezárt hónapról szükséges. Pl. A pályázat kiírása: július 15., az igazolandó 3 hónap időszaka: április-június.
· A tanulmányok mellett folytatott, időszakos jellegű munkavégzésből (diákmunka) származó bevétel nem minősül jövedelemnek.
· Az önkéntes tartalékos illetmény nem számít jövedelemnek, az eljárás során az ösztöndíjakhoz hasonlóan kezeljük.
· A bírálás szempontjából nem releváns személyes adatokat itt is felismerhetetlenné kell tenni, kivéve, ha ez az adott dokumentum igazol másik pontnál kért adatokat (lásd 1.1)
FIGYELEM! 
KOLLÉGIUMI FELVÉTELI ELJÁRÁSOK ESETÉN A HIVATÁSOS HALLGATÓK KETTŐS JOGVISZONYÁBÓL KÖVETKEZŐ ILLETMÉNYE NEM SZÁMÍT JÖVEDELEMNEK, AZ ELJÁRÁS SORÁN AZ ÖSZTÖNDÍJAKHOZ HASONLÓAN KEZELJÜK!

2. Amennyiben a Pályázó a bejelentett lakcímén egyedül él életvitelszerűen, vagy a bejelentett lakcímétől eltérő címen él életvitelszerűen, és családjától rendszeres anyagi (pénzbeni vagy természetbeni) támogatásban részesül tekintettel arra, hogy más, rendszeres jövedelemmel nem rendelkezik, az alábbi dokumentumokat kell benyújtania (a Pályázó a Juttr. 21. § (1) bekezdés a) pontjának hatálya alá tartozik). LAKCÍMIGAZOLÁS KÖTELEZŐ!
2.1 A bejelentett lakcímen egyedül / a bejelentett lakcímtől eltérő címen történő életvitelszerű lakás igazolása
· Ennél a pontnál a Szükséges igazolások listája kimerítően részletezi, hogy milyen dokumentumot szükséges csatolni
· Fontos odafigyelni, hogy vannak változások a korábbiakhoz képest a kért dokumentumok között
· A bírálás szempontjából nem releváns személyes adatokat (pl.: bérleti szerződés esetén a bérbeadó személyes adatai) itt is felismerhetetlenné kell tenni
2.2. A rendszeres családi támogatás igazolása
A Pályázót rendszeresen anyagilag támogató családtag teljes bizonyító erejű magánokiratba foglalt nyilatkozata arról, hogy a Pályázó részére milyen rendszeres anyagi – pénzbeni vagy természetbeni (szívességi lakáshasználat) – támogatást biztosít, melynek értéke havi átlagban eléri a nettó 5000,- Ft-ot. MINDKÉT SZÜLŐ NYILATKOZATA SZÜKSÉGES!
2.3. Más rendszeres jövedelem hiányának igazolása
Amennyiben a Pályázó a 2.2. pontban meghatározottakon kívül más rendszeres jövedelemmel nem rendelkezik, azt az 1.2. pontban meghatározottak módon igazolja.

3. Amennyiben a Pályázó a bejelentett lakcímén egyedül lakik életvitelszerűen, vagy a bejelentett lakcímétől eltérő címen lakik életvitelszerűen, és rendelkezik rendszeres jövedelemmel, az alábbi dokumentumokat kell benyújtania. (a Pályázó a Juttr. 21. § (1) bekezdés a) pontjának hatálya alá tartozik). LAKCÍMIGAZOLÁS KÖTELEZŐ!
3.1. A bejelentett lakcímen egyedül / a bejelentett lakcímtől eltérő címen történő életvitelszerű lakás igazolása
Amennyiben a Pályázó a bejelentett lakcímén egyedül lakik életvitelszerűen, vagy a bejelentett lakcímtől eltérő címen lakik életvitelszerűen, azt a 2.1. pontban meghatározott módon kell igazolnia.
3.2. A rendszeres jövedelem igazolása
· Amennyiben a Pályázó rendelkezik rendszeres jövedelemmel, azt az 1.2. pontban meghatározottak szerint szükséges igazolni
· Ennek a pontnak az alkalmazása során a 2.2. pontban leírt családi támogatás is jövedelemnek minősül. Meglétét a 2.2. pontban, hiányát a 4.2. pontban leírtak alapján szükséges igazolni

4. Amennyiben a Pályázó a bejelentett lakcímén egyedül lakik életvitelszerűen, vagy a bejelentett lakcímétől eltérő címen lakik életvitelszerűen, családjától rendszeres anyagi (pénzbeni vagy természetbeni) támogatásban nem részesül, és más rendszeres jövedelemmel sem rendelkezik, az alábbi dokumentumokat kell benyújtania. (a Pályázó a Juttr. 21. § (1) bekezdés c) pontjának hatálya alá tartozik). LAKCÍMIGAZOLÁS KÖTELEZŐ!
4.1. A bejelentett lakcímen egyedül / a bejelentett lakcímtől eltérő címen történő életvitelszerű lakás igazolása
Ebben az esetben is a 2.1. pontban leírtak alapján szükséges igazolni
4.2. A rendszeres családi támogatás hiányának igazolása
Teljes bizonyító erejű magánokiratba foglalt nyilatkozat (FNY) szükséges arról, hogy a Pályázó nem kap rendszeres anyagi – pénzbeni vagy természetbeni – támogatást, vagy annak értéke havi átlagban nem éri el a nettó 5000,-Ft-ot. MINDKÉT SZÜLŐ NYILATKOZATA SZÜKSÉGES!
4.3. Más rendszeres jövedelem hiányának igazolása
Amennyiben a Pályázó más rendszeres jövedelemmel sem rendelkezik, azt az 1.2. pontban meghatározottak módon igazolja.
4.4. A kiadások igazolása
· Ennél a pontnál a Szükséges igazolások listája kimerítően részletezi, hogy milyen dokumentumot szükséges csatolni
· Fontos odafigyelni, hogy ennél a pontnál a KIADÁSOK kerülnek figyelembe vételre
· A bírálás szempontjából nem releváns személyes adatokat itt is felismerhetetlenné kell tenni

5. A képzési hely és a lakóhely közötti távolság, az utazás időtartama és költsége
A MÁV Zrt. /GYSEV Zrt. vagy a Volán Zrt. által biztosított közösségi közlekedés közszolgáltatások egy kiválasztott kategória szerinti díjtételei, utazási távolsága és ideje kerülnek figyelembevételre. Az adatok igazolása külön pl. Országbérlettel vagy menetjeggyel nem szükséges, az eljárás során a lakóhely igazolt adatai alapján számítjuk őket.

FONTOS: a tartós betegségekre és a fogyatékosság tényére nem jár pont, csak az egészségügyi okokkal összefüggő igazolt kiadások vehetőek figyelembe! 
6. A fogyatékossággal élő Pályázó fogyatékosságával összefüggő kiadások
6.1. A fogyatékosság igazolása
· Ennél a pontnál a Szükséges igazolások listája kimerítően részletezi, hogy milyen dokumentumot szükséges csatolni
· Fontos odafigyelni, hogy fogyatékosság fennállását a Pályázó a kezelőorvosa vagy szakorvos általkiállított igazolással igazolja, mely igazolás kizárólag a feltételeknek való megfelelésről szól
· A bírálás szempontjából nem releváns személyes adatokat itt is felismerhetetlenné kell tenni, továbbá az igazolás nem tartalmazhat a fogyatékosság típusára, mértékére vagy a munkaképesség elvesztésére, az egészségkárosodás okára, mibenlétére vonatkozó adatokat sem.
6.2. A kiadások igazolása
· Ennél a pontnál a Szükséges igazolások listája kimerítően részletezi, hogy milyen dokumentumot szükséges csatolni
· A bírálat során az utolsó három hónap vonatkozó kiadásait vizsgálják a kiadások egy hónapra vetített átlagát pontozva.


7. A Pályázó vagy a vele közös háztartásban élő közeli hozzátartozója egészségi állapota miatt rendszeresen felmerülő egészségügyi kiadások
7.1. Közeli hozzátartozói minőség igazolása
· Amennyiben a Pályázóval közös háztartásban élő közeli hozzátartozó egészségi állapota miatt merülnek fel rendszeresen kiadások, a közeli hozzátartozói minőséget igazolni kell a Szükséges igazolások listájában írtak alapján 
· a közeli hozzátartozói kapcsolat megállapításához nem szükséges személyes adatokat azokban felismerhetetlenné kell tenni
7.2. A közös háztartásban élés igazolása
A Pályázóval közös háztartásban élő közeli hozzátartozókat az 1.1. pontban meghatározottak alapján lehet igazolni
7.3. A kiadások igazolása
· Kiadásnak a beteg egészségügyi állapotára tekintettel indokolt vényköteles, folyamatosan vagy rendszeresen visszatérően felírt egy hónapra eső gyógyszermennyiség költsége minősül. 
· A rendszeres gyógyszerköltségről a házi orvos vagy a szakorvos által kiállított igazolást kell benyújtani. A dokumentum nem tartalmazhat az egészségi állapot (betegség) és a gyógyszerek azonosítására alkalmas adatot.

8. A Pályázóval közös háztartásban élő eltartottak száma
8.1. Az eltartotti minőség igazolása
8.1.1. A jelen pont alkalmazásban a Pályázó eltartottnak minősül, kivéve ha:
· családfenntartó
· jövedelme meghaladja a mindenkori minimálbér összegét
· ha a Juttr. 21. § (1) bekezdés c) pont alapján kerül elbírálásra (4. pont)
Az eltartotti minőséget az 1.1. és 1.2. pontok alapján szükséges igazolni
8.1.2. A jelen pont alkalmazása szempontjából eltartottnak minősül a Pályázó(nak):
· Ennél a pontnál a Szükséges igazolások listája kimerítően részletezi, hogy milyen alpontok esetében milyen dokumentumot szükséges csatolni
· Érdemes figyelni arra, hogy vannak változások a pontban kért dokumentumok körében a korábbiakhoz képest
· A bírálás szempontjából nem releváns személyes adatokat itt is felismerhetetlenné kell tenni.
8.2. A közös háztartásban élés igazolása
· A Pályázóval közös háztartásban élés igazolására az 1.1. pontban meghatározott lakcímigazolás szolgál.
· A gyermeket, testvért - a teljes ellátást biztosító intézetben tanuló kivételével – a pályázóval közös háztartásban élőnek lehet tekinteni akkor is, ha tanulmányai folytatása miatt átmenetileg életvitelszerűen nem a Pályázóval közös háztartásban él.

9. A Pályázó ápolásra szoruló hozzátartozója gondozásával járó költségek
9.1. A hozzátartozói minőség igazolása
· Ennél a pontnál a Szükséges igazolások listája kimerítően részletezi, hogy milyen alpontok esetében milyen dokumentumot szükséges csatolni
· A bírálás szempontjából nem releváns személyes adatokat itt is felismerhetetlenné kell tenni
9.2. A kiadások és annak igazolása, hogy azok azt a háztartást terhelik, melynek a Pályázó a része
· Ennél a pontnál a Szükséges igazolások listája kimerítően részletezi, hogy milyen dokumentumot szükséges csatolni
· Gondozási költségként figyelembe kell venni az ápoló költségét vagy a bentlakásos intézményben való elhelyezés költségeit, ha ezek igazolható módon a Pályázót vagy azt a háztartását terhelik
· Dologi jellegű kiadások közül csak olyan jellegű gyógyászati segédeszközök, gyógyászati készítmények vehetők figyelembe, amelyek a 7. pont körében nem kerültek figyelembe vételre
· A bírálat során az utolsó három hónap vonatkozó kiadásait vizsgálják a kiadások egy hónapra vetített átlagát pontozva.
· A bírálás szempontjából nem releváns személyes adatokat itt is felismerhetetlenné kell tenni



II. A rendszeres szociális ösztöndíj havi összegének megállapítása során figyelembe veendő szociális körülmények (nem képezi a pontozás részét)
FONTOS: Az ebben a pontban felsorolt kategóriák az új rendszerben nem képezik a pontozás részét! Amennyiben valaki az I. pontban felsorolt feltételek alapján jogosult a rendszeres szociális támogatásra, abban az esetben vehetőek figyelembe a II. ponthoz tartozó kategóriák a Juttr. 16. § (2) és (3) bekezdése alapján.

1. A Pályázó félárva
2. A Pályázó árva
3. A Pályázó családfenntartó
4. A Pályázó gyámsága nagykorúsága miatt szűnt meg
5. A Pályázó fogyatékos vagy egészségi állapota miatt rászorult
6. A Pályázó hátrányos helyzetű
7. A Pályázó halmozottan hátrányos helyzetű
8. A Pályázó nagycsaládos

A fentebb említettek igazolásának módját kimerítően tartalmazza a Szükséges igazolások leírása.
A bírálás szempontjából nem releváns személyes adatokat itt is felismerhetetlenné kell tenni.

